paragraph_text: Dijelovi serijala o Zakladi doduše jesu izlazili u časopisima počevši od 1942. pa nadalje, ali je roman Zaklada objavljen tek 1951. godine. Nadalje, originalne knjige o Zakladi su zapravo niz povezanih epizoda, dok je Kamenčić na nebu cjelovita priča s jedinstvenom grupom likova. U antologiji Prije Zlatnog doba (Before the Golden Age) Asimov je napisao da je na Kamenčić na nebu najveći utjecaj imala kratka priča Proxima Centauri autora Murraya Leinstera.